周憲之用余送趙子雍詩韻作屬德祖及余同作二首  其二
作者：程俱
朝代：宋

paragraphs: 大雲吳中士，妙學兼般舟。
筆下走三峽，胸中包九流。
考古自墳典，探玄極方州。
別來十五年，邂逅一笑休。
作書不求聞，取重惟桓侯。
尚北宮獨冷，塵埃忘跖丘。
爾者稍薦賢，蒲輪遂西遊。
會當君相間，作詩繼何尤。
遙知市門子，人不堪其憂。